Un alt deţinut poate să-i facă norma

Fostul lider al minerilor din Valea Jiului îl învaţă, prin intermediul ziarului Libertatea, şi un truc pe Gigi Becali, pentru a scăpa de corvoada de a împunge cu sula în pielea bocancilor: “Dacă e şmecher, Gigi îi dă un cartuş-două de ţigări unui deţinut, pentru ca ăla să-i facă şi norma lui de bocanci pe zi. Aşa poate să joace în continuare table, iar pontajul să meargă. Nu înţeleg de ce avocaţii lui nu-l învaţă chestiile astea… parcă aud că-i schimbă iar. Nu de alta, dar, ori de câte ori i-am dat câte un sfat, şi-a schimbat avocaţii!”.

Va primi şi bani

În afară de faptul că munca îi va aduce luni bune de libertate, Gigi Becali va mai primi şi bani pentru bocancii cusuţi la Jilava.

“Culmea ironiei e că marele patron şi latifundiar Gigi Becali va fi şi plătit pentru treaba pe care o va face în puşcărie. Spun asta pentru că deţinutul care munceşte primeşte, conform contractului dintre penitenciar şi firma de încălţăminte sau de confecţii, cotă parte din ceea ce realizează. Vă daţi seama, Gigi Becali va câştiga bani şi la puşcărie!”, ne-a declarat Miron Cozma.

Sfat de la Mihai Albu , creator de încălţăminte: «Gigi, ai grijă să nu te înţepi cu sula!»

Contactat de ziarul Libertatea pentru a-i oferi câteva sfaturi lui Gigi Becali, Mihai Albu, cel mai cunoscut creator de încălţăminte din România, ne-a declarat, nu înainte de a se amuza: “Vrea să calce pe urmele lui Ceauşescu? Poate devine preşedinte… Lăsând gluma la o parte, îl sfătuiesc pe Gigi să stea la Jilava pe lângă un meşter, să înveţe. E o meserie complicată, fiecare etapă e făcută de un alt meseriaş, adică unul face tocurile, altul croieşte formele, altul coase… Poate să-i ia o viaţă întreagă pentru a ajunge un bun cizmar. Dacă vrea, aş putea să îl consiliez. Prima lecţie ar fi gratuită, apoi i-aş cere bani. Oricum, îi mai dau un sfat: Gigi, ai grijă să nu te înţepi cu sula! Nu de alta, dar doare rău!”.

Mihai Albu a făcut avere din meseria de creator de încălţăminte

Recomandări Fată de 15 ani, vândută pe un pitbull şi o pereche de cizme de damă! Cinci traficanţi au drogat-o, au obligat-o să se prostitueze și unul singur e în puşcărie, după 9 ani

A încercat fel de fel de chichiţe ca să fie eliberat

De la condamnarea la trei ani de puşcărie în dosarul privind schimbul de terenuri cu MApN şi până acum, Gigi a folosit orice chichiţă juridică posibilă, însă tot n-a ieşit din puşcărie. În plus, pentru dosarul Valiza, a mai primit 6 luni de carceră.

Prima dată, Gigi a încercat să obţină regimul deschis (el a fost încadrat la semideschis), fiind conştient că doar aşa poate munci fără pază, în afara gratiilor (n.r. – în aceste condiţii, el ar fi făcut practic naveta între locul de muncă şi închisoare, unde doar ar fi venit ca să doarmă alături de ceilalţi puşcăriaşi).

Gigi Becali este închis la Penitenciarul Jilava

Atât la puşcărie, cât şi la instanţă, prima sa solicitare a fost respinsă, aşa că finanţatorul Stelei a cerut întreruperea pedepsei pentru trei luni. A spus ba că firmele sale ar putea falimenta, ba că echipa de fotbal Steaua se va destrăma, ba că ar vrea să-i fie alături fiicei la petrecerea de majorat. Totul a fost însă în zadar, iar Gigi a rămas închis.

Îndurerat pentru că mătuşa sa, Everdichia, s-a înecat în piscina din curtea casei sale din Pipera, Becali a cerut să fie scos din celulă şi dus la înmormântare, însă nici de data asta nu a avut succes.



PARTENERI - GSP.RO Selfieurile ucigașe! 10 poze făcute fix înainte ca protagoniștii să moară

PARTENERI - PLAYTECH Ce a făcut Carmen Șatran, studenta criminală din Timișoara, după gratii. Vestea șoc venită acum

HOROSCOP Horoscop 18 septembrie 2020. Berbecii au parte de o zi agreabilă, cu numeroase momente de evoluție

Telekomsport Anamaria Prodan, declaraţii despre momentul în care a decis să divorţeze: ”Nu trebuia să ştie nimeni”